  Майя Бывальцева Удмуртиын короавирус инфекцилэсь прививка тужгес мыло-кыдо пуктом Ижкарын но Можгаын улӥсьёс, гурт ёросъёс пӧлын – Балезино, Эгар, Дэбес но Кез ёросъёсын. Со сярысь элькунысь тазалыкез утёнъя министерстволэн пресс-службаез ивортӥз. Оглом элькунъя нуналаз 2 сюрсозь адями вакцинациез ортче.  Али элькунын вакцинаци рос-прос мынэ ни – нуналаз 1 сюрсысен 2 сюрсозь адямилы прививка пуктыны луэ. Адямиос Госуслуги портал но асьсэ регистратураоссы пыр прививкалы гожтӥсько – али 5 сюрс пала адями черодзэ возьма. 1-тӥ тулыспалэ Удмуртие вуэм вакцина милем толэзь пумозь тырмоз шуыса малпаськом Георгий Щербак, Удмуртиысь тазалыкез утёнъя министрОзьы ик со тодэ вайытӥз, вакцинациез улон интыя юнматӥськем поликлиникаын пуктыны луэ шуыса. Вакциналэсь нырысетӥ но кыкетӥ компонентсэ одӥг интыын пуктыны кулэ. Вакцинаци ас мылкыд каремъя но дунтэк ортчытӥське 12-тӥ тулыспаллы Удмуртиын вакциналэсь нырысетӥ компонентсэ 13 сюр 170 адями пуктӥз ни, кыкетӥзэ – 1 сюрс 337 адями. Ӝыны палаез прививка пуктэмъёс – 60 ареслэсь бадӟымъёс, нырысетӥ люкетсэ 6 сюрс 43 адями пуктӥз, кыкетӥзэ – 154. Озьы ик вакциналэсь нырысетӥ люкетсэ 1 сюрс 965 эм ужасьёс, 691 дышетӥсьёс, мерлыко юрттэт сётон удысын 627 ужасьёс, мерлыко юрттэт сётӥсь юртъёсын 745 улӥсьёс пуктӥзы.  Тегъёс: Тазалык Ижкар Можга коронавирус тазалыкезутён прививка  